2022 m. lapkričio 9 d. Bendrojo Teismo sprendimas byloje CB / EUIPO – China Construction Bank (CCB)
(Byla T-639/21)1
(Europos Sąjungos prekių ženklas – Protesto procedūra – Vaizdinio Europos Sąjungos prekių ženklo CCB paraiška – Ankstesnis vaizdinis Europos Sąjungos prekių ženklas CB – Ankstesnė Europos Sąjungoje galiojanti tarptautinė registracija – Vaizdinis prekių ženklas CB – Santykiniai atsisakymo registruoti pagrindai – Galimybės supainioti nebuvimas – Ankstesnio prekių ženklo reputacija ir stiprus skiriamasis požymis –Reglamento (EB) Nr. 207/2009 8 straipsnio 1 dalies b punktas (dabar – Reglamento (ES) 2017/1001 8 straipsnio 1 dalies b punktas) – Reglamento 207/2009 8 straipsnio 5 dalis (dabar – Reglamento 2017/1001 8 straipsnio 5 dalis) – Reglamento 2017/1001 94 straipsnio 1 dalis)
Proceso kalba: anglų
Šalys
Ieškovė: Groupement des cartes bancaires (CB) (Paryžius, Prancūzija), atstovaujama advokatės C. Herissay Ducamp
Atsakovė: Europos Sąjungos intelektinės nuosavybės tarnyba (EUIPO), atstovaujama J. Ivanausko
Kita procedūros EUIPO apeliacinėje taryboje šalis, įstojusi į bylą Bendrajame Teisme: China Construction Bank Corp. (Pekinas, Kinija), atstovaujama advokatės C. Gommers
Dalykas
SESV 263 straipsniu grindžiamu ieškiniu ieškovė prašo panaikinti 2021 m. liepos 30 d. Europos Sąjungos intelektinės nuosavybės tarnybos (EUIPO) antrosios apeliacinės tarybos sprendimą (byla R 1305/2020-2).
Rezoliucinė dalis
Atmesti ieškinį.
Priteisti iš Groupement des cartes bancaires (CB) bylinėjimosi išlaidas.
____________
1 OL C 481, 2021 11 29.